Blaire White

Si **Blaire White** (Septiyembre 14, 1993), mao ang usa ka YouTubera ug magsasaysay sa lugaynon gikan didto sa Tinipong Bansa. Ang tinuohan sa iyahang politika mao'y sentro-tuo (dili kaayo konserbatibo), gisaway siya sa publiko gikan sa mga kalihokan sa pagkawalhon ug nahimong usa ka bantogan isip usa sa mga pipila ka babayeng trans sa YouTube.

## Kinabuhi
### Sayo nga kinabuhi
Gihulagway ni Blaire ang pagbati og disporiya sa kinatawhan gikan sa bata pa siya, miingon nga:

Sa dihang 20 ka tuig pa siya, gisultihan niya sa iyahang kabánay ug kahigalaan nga usa siya ka *[[transgender]]* ug sinugdan ang *[[:en:feminizing hormone therapy|feminizing hormone therapy]]* (FHT) niadtong tuig 2015. Samtang nagtuon og kaalamdag sa kompyuter sa Chico State, mipakita siya sa usa ka *[[:en:live stream|live stream]]* sa iyang higala diin gidasig siya sa mga komentarista sa pagsugod og kaugalingong tsanel sa YouTube. Sa wala pa magsugod si Blaire og YouTube, gihulagway niya ang iyang kaugalingon isip "Social Justice Warrior" ug naghupot sa liberalhon nga panglantaw sa politika, apan mipahayag nga ang iyang mga pagtuo [sa politika] nausab human misugod og kolehiyo.

### Kaugalingong kinabuhi
Kaslónon na si Blaire ngadto sa kaubang YouTuber nga si Joey Sarson. Ang kiliran sa iyang inahan sa pamilya gasuporta alang kaniya ug sa iyang pagbalhin isip usa ka pagkababaye. Gipahayag ni Blaire ang tinguha nga makabaton og mga anák sa iyang kaugmaon pinaagi sa subrogasyón o pagsagop, ug mihisgot sa iyang pakigbisog batok sa pagkabaog tungod sa mga epekto sa mga *[[panambal sa pagpuli og hormone|hormone]]*.

Niadtong 2019, giingon ni Blaire nga dili siya relihiyoso o maka-diyos, miingon nga ang tinuohan aduna'y gamay nga kahulogan sa iyahang kinabuhi.

Si Blaire usa ka lumad nga taga-California ug molupuyo kaniadto sa Los Angeles. Niadtong 2020, nag-paambit si Blaire og usa ka bidyo bahin sa mga dili maayo nga pagpuyo sa Los Angeles ug mipahibalo nga siya ug ang iyang pamanhonon mobalhin sa Austin, Texas. Silang duha mibalhin niadtong tuig 2021.

## Binuhatan
Samtang nagtuon sa kolehiyo, Gibati ni Blaire nga wala matagbaw ug nasagmuyo sa paagi sa pipila ka kontrobersyal nga mga isyu bahin sa panagsama sa kinatawhan, katungod sa kalalakin-an, ug peminismo nga gitubag sa atol sa klase sa iyang mga propesor ug kaubang magtutuon. Gibati niya nga ang iyang mga pagtuo [sa politika] dili susamang girepresentahan sa diskurso sa politika sa campus, busa gisugdan ni Blaire ang pag-paambit og pangunang mga batok-feminismo sa plataporma niadtong Disyembre 2015, ug gigamit kini isip usa ka gawasanang pagpahayag sa iyahang dili pagsinabtanay'ng mga pagtuo. Apan, nagapadayon gihapon siya sa paghimo'g mga bidyo bahin sa iyahang mga panan-aw sa mga hilisgotan sa katilingban sama sa politikanhong pangkinatawhan ug nahimong ikasaway sa mga kalihokan, lakip ang ikatulong peminismo, mga manlalabang trans ug Black Lives Matter.

Gipaambit ni Blaire ang mga panaglantugi sa politika kauban ang ubang mga YouTuber nga mao sila Ben Shapiro, ContraPoints, ug Onision. Nagapakita usab siya sa panglugaynong istoryahanay nga *[[:en:The Rubin Report|The Rubin Report]]* sa makadaghang higayon, paghisgot sa mga isyu lakip ang Public Facilities Privacy & Security Act sa Amihanang Karolina, nga nagkinahanglan sa mga indibidwal nga mogamit lamang og mga kasilyas ug pagbag-o sa mga pasilidad nga katumbas sa sekso sa ilahang mga kalig-onan sa pagkahimugso. Mipakita usab siya sa *[[:en:Shane and Friends|Shane and Friends]]*, usa ka *[[podcast]]* nga gipasiugdahan ni Shane Dawson.

Niadtong Pebrero 2017, gidid-an si Blaire gikan sa *[[social media]]* nga Facebook sulod sa 30 ka adlaw, nga nagkuhag mga reklamo gikan sa iyahang mga tigpaluyo. Ang iyahang akawnt gibalik wala madugay pagkahuman, ug ang Facebook nag-ingon nga ang pagdili mao ang usa ka sayop. Sa mao gihapong tuig, misugod si Blaire sa pagpaambit og mga video bahin sa iyang kaugalingon nga kinabuhi, lakip na ang mahitungod sa iyahang pamatud-an sa kinatawhan  sa mga operasyon.

Niadtong Nobiyembre 11, 2017, si Blaire ug ang iyahang úyab nag-bidyo diin nagsul-ob sila og kálô nga may bansilag nga "Make America Great Again" ni Donald Trump ug mitambong og protesta batok kang Trump sa Hollywood Boulevard. Sa bidyo, giangkon niya nga duha ka beses na siyang giatake, ug may gilabay nga ilimnon sa iyang nawong. Ang mga pulis miingon nga si Blaire ug ang iyang úyab misugod sa panaglalis sa dihang sila mitabok sa usa ka divider taliwala sa *pro-* ug *batok-Trump* nga mga tigprotesta. Miingon si Blaire nga dili na siya magsul-ob og pula nga kálô sa usa ka dapit nga liberalhon sa Amerika tungod sa pagsudya.

Niadtong 2018, gisultihan Blaire ang *[[:en:Penthouse (magazine)|Penthouse]]* nga kinahanglan niyang kontakon ang FBI isip usa ka sangpotanan sa pagbalik-balik.

Niadtong Agosto 2019, gipasiugdahan ni Blaire nga maglantugi kauban ang aron-ingnong manlalabang trans nga si Jessica Yaniv pagkahuman sa pag-*post* bahin sa kaagi ni Yaniv sa dili angay nga pamatasan sa mga menor-de edad. Atol sa lantugi, nagbutang si Yaniv og *[[taser]]* sa kamera, nga miresulta sa iyang pagkadakop sa Kanada. Nagkasagol ang mga sumbalihok sa maong bidyo, uban ang pipila nga nag-ingon nga si Blaire mihatag og usa ka binuang ngadto's usa ka plataporma, bisan tuod ang uban midayeg sa kamatuoran nga si Yaniv sa kadugayan nabilanggo siya tungod sa *livestream*.

### ''The Blaire White Project''
Sa ting-init sa 2022, gipahibalo ni Blaire ang podcast nga *The Blaire White Project* sa YouTube, Apple Podcast ug Spotify. Sa wala pa niini, ang kini anaa ra sa Patreon alang sa mga magsasalmot nga binayran. Gisyuting kini gikan sa ibble Studios sa Austin, Texas.

## Politikanhong panglantaw
Niadtong 2017, iyang gihubit ang iyahang panan-aw sa lugaynon mao'y sentro-tuo. Gisuportahan ni Blaire si Donald Trump sa piniliay sa pagkapamuno sa Tinipong Bansa sa tuigang 2016, apan gipahayag sa 2018 nga nagpabilin siyang kritikal sa pipila sa iyang mga palisiya ug lihok sa katungdanan. Nangatarungan si Blaire nga kabahin siya sa usa ka sumbong batok sa pagdili ni Trump sa kasundalohan sa mga tawhanong transgender. Niadtong 2019, usa ka Republikanhon si Blaire, giingon niya sa usa ka panaglantugi gikan sa *[[:en:Vice News|Vice News]]*.

Niadtong 2022, gipahayag ni White labi siyang kritikal sa duha nga sistema sa politika sa Tinipong Bansa samtang gihisgotan kon giunsa ang pagbag-o sa iyahang panan-aw sa politika pagkahuman ni Trump. Gikutlo gihapon Blaire ang pagkawalhon-kaayo isip "labaw sa duha ka daotan" ug gihulagway ang iyang politikanhong ideolohiya isip panguna nga kontra-awtoritaryan ug pro-kagawasan.

## Mga pakisayran

## Mga sumpay sa gawas
* 
* 
* 
*